一間入到去沒有main course選擇嘅餐廳， 可以令到有選擇困難症嘅朋友不用頭痕。為食牛扒，特登由中環地鐵行15分鐘過去，幸好不是太難找。 星期二晚嘅六點幾， 不用排隊都有枱。餐廳枱與枱之間嘅距離都幾近， 幸好講嘢隔離聽不到。 叫了半成熟牛扒，的確幾好食， 意想不到的是薯條好好味， 好像落了洋蔥一起炸。餐廳客人有不少是兩個男人去食。 喜歡食牛扒的人可以去一試這間餐廳。 餐廳特別之處是有店員推著甜品車周圍走， 可惜已經食飽飽沒有點甜品。